خولی پاڵەوانەکانی ئەورووپای ٢٠١٢-٢٠١٣

خولی پاڵەوانەکانی ئەوروپا لە وەرزی ٢٠١٢-٢٠١٣ ٥٨ـەمین وەرزی پاڵەوانێتی تۆپی پێی یانەکانی ئەوروپا بوو کە لەلایەن یوفا ڕێکخرا، هەروەها ٢١ـەمین وەرز بوو لەو کاتەوەی ناوی لە جامی یانە پاڵەوانەکانی ئەوروپاوە گۆڕدرا بۆ خولی پاڵەوانەکانی ئەوروپا .یاری کۆتایی لە یاریگای وێمبڵی لە لەندەن لە ئینگلتەرا  بەڕێوەچوو وەک ڕێزلێنانێک بۆ 150 ساڵەی پێکهێنانی یەکێتی تۆپی پێی ئینگلتەرا کە کۆنترین یەکێتیی تۆپی پێی جیهانە. یاریگای وێمبلی یەکەم یاریگایە لە مێژووی پاڵەوانێتییەکەدا کە لە ماوەی سێ ساڵدا دوو جار میوانداری یاریی کۆتایی بکات.حەوتەمجار لەمێژوودا میوانداری یاری کۆتایی خولی پاڵەوانەکانی ئەورووپا کردبێت.   بایڕن میونخ کە لە وەرزی ٢٠١١-٢٠١٢ پلەی دووەمی بەدەستهێنابوو، بە ئەنجامی ٢-١ لە بروسیا دۆرتمۆندی ڕکابەری بۆندسلیگا بردەوە و لە خولەکی ٨٩دا ئاریەن ڕۆبن گۆڵی بردنەوەی تۆمارکرد. ئەمە یەکەم یاری کۆتایی بوو کە هەردوو یانەکە ئەڵمانی بوو و چوارەم یاری کۆتایی بوو کە دوو تیپی هەمان کۆمەڵە بەشدارییان تێدا کرد، دوای یارییەکانی کۆتایی ساڵانی ٢٠٠٠ و ٢٠٠٣ و ٢٠٠٨ .چێڵسی پاڵەوانی وەرزی ڕابڕدوو لە قۆناغی کۆمەڵەکاندا لە یاریگاکان کرایە دەرەوە و بووە یەکەم هەڵگری نازناو کە لەم قۆناغەدا ڕکابەرییەکە جێبهێڵێت.  کریستیانۆ ڕۆناڵدۆ یاریزانی پێشووی ڕیاڵ مەدرید بە تۆمارکردنی ١٢ گۆڵ لە پاڵەوانێتییەکە وەک گۆڵکار دەستنیشانکرا.

 سەرچاوەکان 

 بەستەری دەرەکی 

 2012-2013 خولی یانە پاڵەوانەکانی ئەوروپا UEFA.com
 ڕاپۆرتی تەکنیکی چامپیۆنزلیگی ٢٠١٢-٢٠١٣ UEFA.com